Industria hotelieră, pierderi de peste un miliard de euro: "Singura variantă e să primim un sprijin de la autorități“.
Circa 70% dintre hoteluri nu au niciun motiv să țină ușile deschise în pandemie. În 2019 erau înregistrate 8.400 de unități de cazare, dublu față de 2008. Cei 130 de milioane de euro de la Guvern nu acoperă pierderile de 3 miliarde de euro.
Industria hotelieră, afectată puternic de pandemia Covid-19, s-a dublat în ultimii zece ani.Din cauza pandemiei, speciliaștii estimează că industria hotelieră are pierderi de peste un miliard de euro și industria ospitalității, de peste 3 miliarde de euro.Alianța pentru Turism spune că industria are nevoie de ajutorul statului urgent.Călin Ile, președinte Federației Industriei Hoteliere: "Singura variantă e să primim un sprijin de la autorități care să ne facă să depășim momentul. Industria noastră a pierdut miliarde în această perioadă. Cu un ajutor de 130 de milioane nu poți să depășești o criză de 3 miliarde.“Nici măcar ajutorul cu granturi nu este îndeajuns pentru a acoperi pagubele de anul acesta.Dragoș Anastasiu, președintele Camerei de Comerț Româno-Germane: "Există acele granturi, 1 miliard de euro care au fost gândite în special pentru industria turismului. Pe plafonul actual se califică undeva la 3-4.000. Rămâne să vedem dacă promisiunile legate de lărgirea plafonului la încă 500 de milioane de euro va intra în vigoare.“Anul trecut industria hotelieră avea venituri de 1,6 miliarde de euro dintr-un total al pieței HoReCa de 5 miliarde de euro.